ПРОТОКОЛ

гр. ЛЕВСКИ, 30.05. 2016 г.

Районен съд гр.Левски в публично съдебно заседание на тридесети май 2016 г. в състав:

  

Председател: МАРГАРИТА ДИМИТРОВА
               Съдебни заседатели: 1. С.П.






       2. Н.Д.

при участието на секретаря Р.П. и прокурора Мая Тончева сложи за разглеждане н.о.х.д. № 180 по описа за 2016 год., докладвано от съдия Димитрва.
На именното повикване в 11:15 часа се явиха:

ПОДСЪДИМИЯТ М.С.И. – редовно призован – явява се лично.

ЗА НЕГО СЕ ЯВЯВА упълномощеният му защитник адвокат М.С. от ПлАК, с пълномощно към ДП. 

ЗА РП - ЛЕВСКИ се явява прокурор Мая Тончева.

ПО ДАВАНЕ ХОД НА ДЕЛОТО:

ПРОКУРОРЪТ – Да се даде ход на делото.

АДВ. С. – Да се даде ход на делото.

ПОДСЪДИМИЯТ – Да се даде ход на делото.

Съдът счита, че не са налице процесуални пречки за даване ход на делото в дн.с.з., поради което

ОПРЕДЕЛИ:

ДАВА ХОД НА ДЕЛОТО

СНЕ САМОЛИЧНОСТТА НА ПОДСЪДИМИЯ:

М.С.И. – роден на ***г***, с постоянен и настоящ адрес:***, българин, български гражданин, със средно образование, неженен, безработен, неосъждан, ЕГН **********.

Получих препис от обвинителния акт, разбирам обвинението.

На страните се разясняват правата по чл. 274 и 275 от НПК.

ПРОКУРОРЪТ – Не правя отводи на съдебния състав и на секретаря. Няма да сочим нови доказателства. По реда на съдебното следствие сме постигнали споразумение с подсъдимия и защитника му, което молим да изложим пред Вас.

АДВ. С. – Не правя отводи, нямаме нови искания. Съгласни сме на споразумение.
ПОДСЪДИМИЯТ – Каквото каза адвокатът

Съдът
ОПРЕДЕЛИ:


ОТКРИВА СЪДЕБНОТО СЛЕДСТВИЕ с прочитане на обвинителния акт от прокурора.


ДАВА ВЪЗМОЖНОСТ на страните да сключат споразумение.

ПРОКУРОРЪТ – Постигнали сме споразумение за определяне на наказание по реда на чл.55, ал.1, т.1 от НК, и именно лишаване от свобода за срок от 4 месеца, изпълнението на което да бъде отложено по реда на чл.66 от НК. На основание чл.55, ал.3 от НК да не се налага кумулативно предвиденото наказание глоба. Веществените доказателства – предмет на престъплението, следва да се отнемат в полза на държавата на основание чл.354а, ал.6 от НК, а описаните в приемо-предавателния протокол да останат към делото. Разноските следва да бъдат възложени на подсъдимия.
АДВ. С. – Действително между страните е постигнато споразумение в изложения по-горе смисъл, което моля да одобрите.

ПОДСЪДИМИЯТ – Съгласен съм с така предложеното споразумение. Декларирам, че се отказвам от съдебно разглеждане на делото по общия ред. Известни са ми последиците от сключване на споразумение.

ПРОКУРОР:

ЗАЩИТНИК:

ПОДСЪДИМ:

(М. Тончева)

(адв. С.)
                    (М. И.)

ПРОКУРОРЪТ – Моля да одобрите споразумението, същото не противоречи на закона и морала, поради което моля да бъде одобрено.

АДВ. С. – Моля да одобрите споразумението, не противоречи на закона и морала.

ПОДСЪДИМИЯТ – Разбирам обвинението, за което сключихме споразумение. Признавам се за виновен. Разбирам последиците от споразумението. Съгласен съм с тях. Доброволно подписвам споразумението. 


Съдът намира, че така постигнатото между страните е пълно и не следва да бъдат внасяни промени в него, поради което

ОПРЕДЕЛИ:

ВПИСВА в съдебния протокол съдържанието на окончателното споразумение, постигнато по н.о.х.д. №180/2016г. по описа на РС-Левски, (бързо производство № ЗМ 58/2016г. по описа на РУ на МВР - Белене, пр.пр. №544/2016г. по описа на РП-Левски) между РП-Левски, подсъдимия М.С.И. и защитника му адв. М.С. от ПлАК в следния смисъл:

ПОДСЪДИМИЯТ М.С.И., с ЕГН **********, се признава за виновен в това, че на 13.05.2016г. на път №5202 /между гр.Белене и с.Деков/, без надлежно разрешително, издадено от органите по чл.16 от ЗКНВП и в нарушение на разпоредбите на чл.30 от същия Закон, държал високорискови наркотични вещества на обща стойност 423.069 лева:

- 1.083 гр. амфетамин на стойност 32.49 лв.;

- 10.597 гр. амфетамин на стойност 317.91 лв.;

- 2.673 гр. МДМА /3-4 метилен – диокси – метамфетамин/ на стойност 66.825 лв. и

- 0.974 гр. наркотичен коноп /марихуана/ със съдържание на активния действащ компонент – тетрахидроканабинол 6.2% на стойност 5.844 лв.

Налице е извършено деяние. Деянието е извършено от подсъдимия М.С.И.. Извършено е виновно, при форма на вината пряк умисъл.

Деянието съставлява престъпление по чл.354а, ал.3, т.1 от НК.

С деянието не са причинени съставомерни имущестевни вреди.

За извършеното престъпление на М.С.И. се налага наказание при условията на чл.354а, ал.3, т.1, във вр. с чл.55, ал.1, т.1 от НК, а именно ЛИШАВАНЕ ОТ СВОБОДА за срок от ЧЕТИРИ МЕСЕЦА.

На основание чл.66, ал.1 от НК ОТЛАГА изтърпяването на така определеното наказание на подсъдимия с три години изпитателен срок.

На основание чл.55, ал.3 от НК НЕ НАЛАГА на подсъдимия М.С.И. кумулативно предвиденото в състава на престъплението по-леко наказание „глоба”, наред с наказанието „лишаване от свобода”.

На основание чл.354а, ал.6 от НК СЕ ОТНЕМАТ в полза на държавата ВЕЩЕСТВЕНИТЕ ДОКАЗАТЕЛСТВА – предмет на престъплението – остатъчно количество след експертно изследване, както следва:

- 1,055 гр. амфетамин;

- 10.562 гр. амфетамин;

- 2.645 гр. МДМА /3-4 метилен диокси – метамфетамин/ 

- 0.874 гр. наркотичен коноп /марихуана/ със съдържание на активния действащ компонент – тетрахидроканабинол 6.2%;

предадени с приемо-предавателен протокол на ст. разследващ полицай при ОД на МВР Плевен М. Д., които след влизане в законна сила на споразумението, да се предадат на ЦМУ – Отдел „Борба с наркотрафика” към Агенция „Митници” за унищожаване.

Вещественото доказателство: 1 бр. прозрачен запечатан плик №2 с надпис: ВД опаковки към ХЕ № Н 129/17.05.2016г. на БНТЛ запечатан със силиконов печат, да останат приложени към делото.
Направените разноски по досъдебното производство в размер на 114.15 лв. се възлагат върху подсъдимия М.С.И., които следва да се заплатят по сметка на ОД на МВР - Плевен.

ПРОКУРОР:

ЗАЩИТНИК:

ПОДСЪДИМ:

(М. Тончева)

(адв. С.)


(М. И.)

Съдът намира, че постигнатото между страните споразумение не противоречи на закона и морала и следва да бъде одобрено, поради което

ОПРЕДЕЛИ:


НА ОСНОВАНИЕ чл.384 от НПК ОДОБРЯВА постигнатото по н.о.х.д. №180/2016г. по описа на РС-Левски, (бързо производство № ЗМ 58/2016г. по описа на РУ на МВР - Белене, пр.пр. №544/2016г. по описа на РП-Левски) между РП-Левски, подсъдимия М.С.И. и защитника му адв. М.С. от ПлАК споразумение.

ПРЕКРАТЯВА на основание чл.24, ал.3 от НПК наказателното производство по н.о.х.д.№180/2016г. по описа на РС-Левски.


ОПРЕДЕЛЕНИЕТО на съда е окончателно и не подлежи на жалба и протест.

Протоколът написан в с.з. и приключи в 11:30 часа.

СЕКРЕТАР:



ПРЕДСЕДАТЕЛ:





СЪДБЕНИ ЗАСЕДАТЕЛИ: 1.









       2.

